16 เมษายน 2018 ผู้จัดการของรอว์ เคิร์ต แองเกิล ได้สั่งให้มิซย้ายไปสแมคดาวน์ ในแบ็กแลช (2018)ได้รีแมตช์ชิงแชมป์อินเตอร์กับรอลลินส์ที่อยู่ฝั่งรอว์แต่ก็ไม่สามารถคว้าคืนได้ ต่อมาได้ชนะเจฟฟ์ ฮาร์ดีทำให้ได้เข้าร่วมชิงกระเป๋ามันนีอินเดอะแบงก์ (2018) แต่ไม่ชนะ ต่อมาได้เปิดศึกกับโจทก์เก่าอย่างแดเนียล ไบรอัน และมิซสามารถเอาชนะไปได้ในซัมเมอร์สแลม (2018)โดยการแอบเอาสนับมือจากมารีสชกหน้าไบรอัน ก่อนจะรีแมตช์กันในเฮลอินเอเซล (2018)แบบแท็กทีมผสมคู่ผัวเมียระหว่างมิซกับมารีสปะทะไบรอันกับบรี เบลลาและเป็นทีมมิซที่ชนะย้ำแค้นไปได้ ก่อนจะแพ้ให้ไบรอันเพียงไม่กี่นาทีในซูเปอร์โชว์-ดาวน์เพื่อสิทธิ์ผู้ท้าชิงแชมป์ WWE ต่อมาได้มาจับคู่กับเชน แม็กแมนคว้าแชมป์สแมคดาวน์แท็กทีม WWEร่วมกันได้สำเร็จ ก่อนเสียแชมป์ให้ดิอูโซส์ และถูกเชนหักหลังในเวลาต่อมา ทำให้ทั้งคู่เจอกันแบบจับกดที่ไหนก็ได้ที่เรสเซิลเมเนีย ครั้งที่ 35โดยเชนเป็นฝ่ายชนะ วันที่ 15 เมษายน 2019 มิซก็ได้ย้ายมาสังกัดรอว์ในตอน Superstar Shake-up ในมันนีออินเดอะแบงก์ 2019 แพ้เชนอีกครั้งในการปล้ำกรงเหล็ก ตุลาคม 2019 มิซถูกดราฟท์มาสแมคดาวน์ และได้ร่วมทีมกับมอรร์สันอีกครั้งคว้าแชมป์สแมคดาวน์แท็กทีมได้สำเร็จ ก่อนทั้งคู่ถูกดราฟท์มารอว์ในปี 2020 และมิซได้คว้ากระเป๋ามันนีอินเดอะแบงก์อีกครั้งจากโอทิส ในศึก Elimination Chamber 2021 ได้ใช้สิทธิ์กระเป๋าคว้าแชมป์ WWE จากดรูว์ แม็กอินไทร์ได้สำเร็จ ก่อนเสียให้บ็อบบี แลชลีย์หลังจากครองได้ 8 วัน